text: Prins Joachim bliver meget rig
  15 november 2015 kl. 13.41
  
  
  Prins Joachim er begyndt at sælge Schackenborgs jord. Det vil gøre ham rigtig rig.
  
  Som dreng arvede Prins Joachim Schackenborg Slot med tilhørende jord.
  Slottet solgte han for godt et år siden, og flyttede til København. Nu er han begyndt at sælge de 600 hektar jord, skriver BT.
  Foreløbigt har han solgt 12 hektar for 2,4 mio. kr.
  Når han er færdig med at sælge jorden og de to bygninger, der ligger på den, vil prins Joachim blive omkring 97 mio. kr. rigere, skriver BT.
  